12-jarige vermis na Kaapse Klopse-paradeKaapse Klopse tydens Saterdag se parade in Kaapstad. Foto: Nardus Engelbrecht / SAPA Die polisie en Missing Children South Africa is op soek na Justin Lee Jacobs (12) wat sedert Saterdag vermis word nadat hy ŉ Kaapse Klopse-parade in Belhar bygewoon het. Volgens Michelle Knowles, ŉ woordvoerder van Missing Children, het Jacobs bruin oë, swart hare, tande wat effens uitsteek en hakkel hy ŉ bietjie. Hy het ŉ blou T-hemp, driekwart denimbroek en blou denimtekkies aangehad toe hy die laaste keer gesien is. Mense wat hom sien, kan Missing Children by 072 647 7464 bel.